Publication: Magyar Közlöny
Issue: MK-2001-22 (Year: 2001, Number: 22)
Era: 1990-2004
Section: Melléklet a 6/2001. (II. 28.) EüM rendelethez
Paragraph Index: 11

1. Klinikai, tanatológiai és hospice ismeretek alkalmazása során — részt venni a betegek felvételében; — környezettanulmányt végezni; — ápolási anamnézist készíteni; — ápolási diagnózist meghatározni; — rövid és hosszú távú ápolási tervet készíteni; — szakszerűen elvégezni, szervezni, ellenőrizni az ápolási feladatokat; — szakszerűen megfigyelni a beteget; — felismerni a terminális stádiumban levő betegek szomatikus és pszichés tüneteit; — leírni az időskori patológiás folyamatokat; — ismertetni a daganatos betegségek műtéti, kemoterápiás, radioterápiás kezelésének következményeit, azokat szakszerűen ellátni, ismertetni a különböző terápiák mellékhatásait; 2001/22. szám — szupportív terápiát végezni; — ismertetni a hospice gondozásban alkalmazott palliatív terápia lényegét, módszereit alkalmazni; — elvégezni a súlyosan beteg ember ápolását; — ismerni a modern fájdalomcsillapítás módszereit, orvosi utasításra elvégezni a betegek fájdalomcsillapítását, gyógyszerelését; — részt venni a terminális állapotban levő betegek palliatív terápiájával kapcsolatos szakápolási feladatokban; — az orvos és a gyógytornász útmutatásai alapján mozgásterápiában közreműködni; — ismertetni a halálfélelem összetevőit, a haldoklás pszichés stádiumait; — jellemezni a gyermek halálképét, a haldokló és a gyászoló gyermeket; — bemutatni a gyermek haldoklásának pszichológiai jellemzőit; — részt venni a haldokló beteg és családja pszichés gondozásában; — meghatározni a szövődményes gyász jellemzőit; — használni az egészségügyben alkalmazott szakmai terminológiát; — elvégezni a kegyeletnek megfelelően a halott ellátását; — szakszerűen dokumentálni ápolási tevékenységét.

Source: https://magyarkozlony.hu/hivatalos-lapok/95ce001ff138e62db67ba14d860b6c5fe8516425/dokumentumok/686a29a7482f0b2a88b4c661e2bbf82d40820620/letoltes